|  |
| --- |
| Pagegiu*Projektas* |
| Pagėgių savivaldybės taryba**sprendimas**dėl PATALPŲ perdavimo PAGAL panaudos sutartį pagėgių savivaldybės ŠILGALIŲ KAIMO bendruomenei |
| 2020 m. lapkričio 17 d. Nr. T1-252Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu, patvirtintu Pagėgių savivaldybės tarybos 2019 m. rugsėjo 26 d. sprendimu Nr. T-160 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ 14.3, 15.7, 17.1 papunkčiais ir atsižvelgdama į Šilgalių kaimo bendruomenės pirmininkės 2020 m. lapkričio 17 d. prašymą Nr. 8, Pagėgių savivaldybės taryba n u s p r e n d ž i a:

 1. Perduoti Pagėgių savivaldybės Šilgalių kaimo bendruomenei pagal panaudos sutartį 10 metų Pagėgių savivaldybei nuosavybės teise priklausantį turtą − patalpą: Nr. 2-3 (plotas - 47,23 kv. m), su bendro naudojimo patalpomis: 1/2 Nr. 2-1 (plotas - 13,23 kv. m) ir 1/2 Nr. 2-2 (plotas - 6,30 kv. m), iš viso bendras plotas − 57,00 kv. m, esančias pastate, kurio unikalus Nr. 4400-0607-9654, bendras plotas - 2541,55 kv. m, žymėjimas 1C2p, registro Nr. 44/412398, inventorinės bylos Nr. 8970, kadastro duomenų fiksavimo data 2005-06-01, adresu: Klaipėdos g. 15, Rukų k., Stoniškių sen., Pagėgių sav., bendruomenės įstatuose numatytai veiklai vykdyti.

 2. Įpareigoti Pagėgių savivaldybės Stoniškių pagrindinės mokyklos direktorių pasirašyti panaudos sutartį bei perdavimo − priėmimo aktą su panaudos gavėju.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorius Virginijus Komskis

 Dokumentų valdymo ir teisės skyriaus vyresnioji specialistė Ingrida Zavistauskaitė

Parengė Laimutė Šegždienė,

Turto ir ūkio skyriaus vedėjo pavaduotoja

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO „dėl PATALPŲ PERDAVIMO PAGAL PANAUDOS SUTARTĮ PAGĖGIŲ SAVIVALDYBĖS ŠILGALIŲ KAIMO BENDRUOMENEI“**

**AIŠKINAMASIS RAŠTAS**

2020-11-17

 ***1. Parengto projekto tikslai ir uždaviniai:*** perduotiPagėgių savivaldybės Šilgalių kaimo bendruomenei, 10 metų laikotarpiui, bendruomenės įstatuose numatytai veiklai vykdyti, patalpas, esančias Klaipėdos g. 15, Rukų k., Stoniškių sen., Pagėgių sav. (Stoniškių pagrindinėje mokykloje).

 ***2. Kaip šiuo metu yra sureguliuoti projekte aptarti klausimai***: sprendimo projektas paruoštas atsižvelgiant į Šilgalių kaimo bendruomenės pirmininkės 2020 m. spalio 17 d. prašymą Nr. 8.

 **3**. ***Kokių teigiamų rezultatų laukiama:*** tenkinami gyvenamosios vietos bendruomenės viešieji poreikiai.

  ***4. Galimos neigiamos priimto projekto pasekmės ir kokių priemonių reikėtų imtis, kad tokių***

***pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus)***

***reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto ir ūkio skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** nėra***.***

 ***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70410.

 ***11. Kiti, rengėjo nuomone, reikalingi pagrindimai ir paaiškinimai:*** projektas Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu, patvirtintu Pagėgių savivaldybės tarybos 2019 m. rugsėjo 26 d. sprendimu Nr. T-160.

Turto ir ūkio skyriaus vedėjo pavaduotoja Laimutė Šegždienė

